
Ministru kabineta rīkojums Nr. 900
Rīgā 2023. gada 19. decembrī (prot. Nr. 62 8. §)
Par Jelgavas valstspilsētas pašvaldības nekustamā īpašuma Garozas ielā 31, Jelgavā, pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Iekšlietu ministrijas valdījumā Jelgavas valstspilsētas pašvaldībai piederošo nekustamo īpašumu (nekustamā īpašuma kadastra Nr. 0900 027 0095) – zemes vienību (zemes vienības kadastra apzīmējums 0900 027 0095) 2,4138 ha platībā, zemes vienību (zemes vienības kadastra apzīmējums 0900 027 0104) 0,7918 ha platībā un piecas būves (būvju kadastra apzīmējumi 0900 027 0095 001, 0900 027 0095 002, 0900 027 0095 010, 0900 027 0095 013 un 0900 027 0104 005) – Garozas ielā 31, Jelgavā (turpmāk – nekustamais īpašums).
· 2. Iekšlietu ministrijai nekustamo īpašumu:
· 2.1. izmantot Iekšlietu ministrijas padotībā esošo iestāžu valsts pārvaldes funkciju īstenošanai – sabiedriskās kārtības un drošības, civilās aizsardzības un ugunsdrošības nodrošināšanai;
· 2.2. nodot bez atlīdzības Jelgavas valstspilsētas pašvaldībai, ja tas vairs netiek izmantots šā rīkojuma 2.1. apakšpunktā minēto funkciju īstenošanai.
· 3. Iekšlietu ministrijai, nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Iekšlietu ministrija nodrošina šā rīkojuma 2.1. apakšpunktā minēto funkciju īstenošanu.

